Tavaszra ablakdísz - Kreatív-sarok
Tavasz közeledtével szerettem volna egy viszonylag gyorsan elkészíthető ablakdíszt vagy “kopogtatót” készíteni az egyik szoba ablakába harisnyavirágok, hungarocell, madzag, némi kis textil felhasználásával, ezért körülnéztem műhelyembe, és kiválogattam a hozzávalókat, szétpakoltam az asztalon, és próbáltam elképzelni, hogy milyen is legyen? 🙂
Elég szépnek láttam a cirmos harisnyát, amiből a virágok szirmait készítettem.
Úgy gondoltam, hogy minden egyes virágot összeállítok, majd, mint egy inda fogják végigfutni magát a koszorúalapot.
Ezért az egész díszt így tettem egységessé.
Volt itthon egy régebben vásárolt hungarocell koszorúalapom, amit egyik helyről pakolgattam régebben a másikra, így már inkább a szekrény tetejére dobtam fel, hogy majd készítek belőle valamit ha eljön az ideje.
Így most levettem a helyéről, és a madzaggombolyagot elkezdtem rá semmi ragasztás nélkül jó szorosan feltekerni, ami a világon a legunalmasabb elfoglaltság. Azt hittem soha nem leszek vele készen.
Ez volt a munka legtovább tartó része. 😕
Miután kész volt az alapom, jöhettek a virágok elkészítései.
4 db virágot készítettem, 4 db virágbimbóval együtt.
Ahogy tanultam a drótot meghajlítottam a virágszirmok formáira fém sablonok segítségével. Majd nylon harisnyával bevontam, rögzítettem, végül összeállítottam a kész virágformákra.
A leveleket is az előző módon készítettem, majd legvégül elkészítettem a virág alap indáját, amire külön-külön (egyesével) rögzítettem minden virágot, és levelet. Sajnos a ragasztópisztolyomban épp akkor nem volt ragasztó, így hirtelen más megoldást kellett keresnem.
Ezért apró gombostűkkel rögzítettem a koszorúra az elkészült virágos indát.
Ha van türelmed készítsd el te is magadnak lakásdíszként ezt a koszorút, mert az ablakban nagyon szépen mutat.
Várom a véleményed kommentben, a lap alján. 🙂
BlogHarisnyavirágLakásdekorációMűhelymunkáim